**Zmluva č. 017/1/2019/56**

*uzatvorená podľa ust. § 409 a nasl.* *zákona č. 513/1991 zb. obchodný zákonník v znení neskorších predpisov a v súlade so zákonom č. 343/2015 z. z. o verejnom obstarávaní a o zmene a doplnení niektorých zákonov*

*(ďalej len „zmluva”)*

**Ustanovenia do predloženého návrhu zmluvy požadované Objednávateľom**

***Objednávateľ požaduje, aby Dodávateľ zapracoval nižšie uvedené ustanovenia do predloženého návrhu zmluvy. Ustanovenia v predloženom návrhu zmluvy uvedené Dodávateľom nesmú odporovať nižšie spomenutým ustanoveniam požadovaným Objednávateľom. Presné znenie ustanovení nie je povinné, povinný je zamýšľaný obsah a jeho právne účinky.***

Objednávateľ je v zmysle § 17 ods. 6 zákona č. 69/2018 Z. z. o kybernetickej bezpečnosti a o zmene a doplnení niektorých zákonov prevádzkovateľom základnej služby. Uzatvorením tejto zmluvy dodávateľ berie na vedomie, že uzatvára zmluvu so subjektom, ktorý je zaradený do zoznamu základných služieb a jej prevádzkovateľa do registra prevádzkovateľov základných služieb, z čoho pre zmluvné strany vyplývajú práva a povinnosti.

Súčasťou zmluvy je Príloha č. 5 povolenie a doklady o registrácii vydané MZSR a Štátnym ústavom pre kontrolu liečiv potrebných na distribúciu medicinálnych plynov na území SR:

a) Povolenie na veľkodistribúciu medicinálnych plynov vydané MZSR

b) Doklad o registrácii, resp. rozhodnutie vydané ŠÚKL o registrácii humánneho lieku kyslík kvapalný a humánneho lieku kyslík plynný pre tlakové fľaše o plniacom tlaku 150 bar a humánneho lieku kyslík plynný pre tlakové fľaše o plniacom tlaku 200 bar.

c) Potvrdenie dodávateľa, že disponuje servisným strediskom a pohotovostnou službou v prípade poruchy na zásobníku pre kvapalný medicinálny kyslík s uvedením telefonických a mailových kontaktov.

d) Rozpis jednotkových cien v rozsahu cena bez DPH, cena s DPH

Cena predmetu zákazky zahŕňa: dodanie predmetu zákazky na miesto dodania – Žilina - sídlo objednávateľa, všetky náklady spojené s dodávkou medicinálnych a technických plynov a služieb s tým spojených, vrátane všetkých poplatkov ako sú napr. poplatok za nájom zásobníka O2, poplatok za nájom tlak. fliaš na plyny, poplatok za dovoz kvapal. O2, poplatok za dovoz plyn. vo fľašiach, ADR poplatok za dodávku tlak. fliaš a iné, ktoré súvisia s dodávkou tovaru a poskytnutím služby

Spôsob, čas a miesto dodania tovaru :

Dodávka medicinálnych, technických plynov, špeciálnych plynov v oceľových (tlakových) fľašiach a iných tlakových nádobách a zo zásobníka na kvapalný medicinálny kyslík (odparovacia stanica) podľa telefonického / písomného/ mailového / faxového objednania , zároveň umožňuje objednávateľovi užívať dodané oceľové/tlakové fľaše a zásobník formou prenájmu zahrnutého v celkovej cene predmetu zákazky.

Dodávateľ sa zaväzuje dodávať tovar v oceľových/tlakových fľašiach a iných tlakových nádobách najneskôr do 2 pracovných dní od potvrdenia objednávky a v cisternách najneskôr do 3 pracovných dní od potvrdenia objednávky.

V prípade nepotvrdenia objednávky - fikcia potvrdenia sa považuje nasledujúci pracovný deň po odoslaní objednávky na uvedený mailový kontakt dodávateľa.

Objednávateľ bude množstvá jednotlivých plynov upresňovať na základe svojich potrieb prostredníctvom e-mailových alebo telefonických objednávok, v ktorých bude uvedený požadovaný termín dodania, resp. v prípade nutnej potreby v daný pracovný deň počas lehoty plnenia zmluvy.

Objednávateľ nie je viazaný množstvom tovaru uvedeného v technickej špecifikácií predmetu zákazky .

Fakturácia bude podľa skutočne odobratého množstva tovaru, odber môže byť nižší, rovnaký alebo vyšší ako množstvo tovaru uvedeného v technickej špecifikácii predmetu zákazky.

Množstvo bude objednávateľ spresňovať počas plnenia zmluvy podľa aktuálnych potrieb objednávateľa.

V prípade akútnej objednávateľom nepredvídateľnej potreby sa dodávateľ zaväzuje dodať objednaný tovar najneskôr do 24 hod. od objednania.

Množstvá zapožičaných fliaš a plynov sa môžu v priebehu doby plnenia zmluvy meniť podľa aktuálnej potreby a spotreby, nájom bude fakturovaný podľa aktuálneho množstva fliaš.

Dodávateľ nainštaluje a pripojí zásobovacie zariadenie v mieste inštalácie (areál objednávateľa)

Objednávateľ v súlade s projektovou dokumentáciou na svoje náklady k termínu inštalácie zásobovacieho zariadenia zabezpečí inštalačnú plochu ako aj vhodné prečerpávacie plochy a príjazdové cesty pre cisterny, montážne otvory, položenie potrebných energetických prípojok, elektrický rozvádzač a pod. Objednávateľ počas montáže poskytne poverenému zamestnancovi dodávateľa nevyhnutne potrebnú súčinnosť.

Dodávateľ na svoje náklady zaobstará všetky povolenia potrebné na inštaláciu a prevádzku zásobovacieho zariadenia.

Dodávateľ je povinný dodávať fľaše označené druhom plynu podľa platných noriem a predpisov, množstvom náplne a záručnou dobou, tieto musia byť uvedené aj na dodacom liste.

Objednávateľ umožní dodávateľovi alebo ním povereným osobám prístup k predmetu nájmu. Dodávateľ má právo na vykonanie prehliadky predmetu nájmu podľa ustanovení vyhl. č. 508/2009. Dodávateľ je povinný vykonať nasledovné práce, ktoré sú potrebné na zabezpečenie chodu zásobovacieho zariadenia:

a) odstránenie všetkých objednávateľom nahlásených vád, pokiaľ ich odstránenie resp. nápravu nie je oprávnený vykonať zaškolený pracovník v zmysle protokolu o zaškolení

b) vykonanie všetkých prác súvisiacich s uvedením zásobovacieho zariadenia do prevádzky a jeho udržiavanie v prevádzkyschopnom stave, ak toto nie je oprávnený vykonať zaškolený pracovník v zmysle protokolu o zaškolení

c) vykonanie pravidelných kontrol zásobovacieho zariadenia minimálne v rozsahu:

-- 1) pri každom plnení uskutočnenie vizuálnej kontroly plnenej zásobnej nádrže

-- 2) prehliadka a kontrola funkčnosti zásobníkovej stanice v zmysle platných predpisov minimálne raz ročne

d) vykonanie všetkých skúšok stanovených na základe platných právnych predpisov v rámci určených lehôt

e) dodávateľ sa zaväzuje, že počas doby trvania zmluvy zabezpečí opravu zásobovacieho zariadenia do 24 hodín od nahlásenia jeho poruchy, resp. zabezpečí do 24 hodín od nahlásenia poruchy náhradné zásobovanie predmetným tovarom

f) dodávateľ sa zaväzuje poskytnúť potrebnú súčinnosť pre prípad zmeny zásobníkovej stanice, a to prípadne aj poskytnutím prenosného zásobníka na medicinálny kyslík.

Objednávateľ bude prevádzkovať zásobovacie zariadenie a vykonávať pravidelné kontrolné opatrenia v rozsahu:

a) objednávateľ sa zaväzuje dodržiavať všetky predpisy potrebné pre bezpečnú prevádzku zásobovacieho zariadenia a to vzhľadom k jeho zatriedeniu ako výhradné technické zariadenie

b) objednávateľ počas trvania nájomného vzťahu zabezpečí odbornú spôsobilosť obslužného personálu podľa platných predpisov

c) objednávateľ má právo manipulovať s armatúrami potrebnými pre príslušný účel použitia na základe poskytnutého návodu na používanie prostredníctvom primerane zaškolených pracovníkov objednávateľa. Akýkoľvek iný zásah do zásobovacieho zariadenia alebo zmena na zásobovacom zariadení, na výkon ktorých nebol pracovník objednávateľa zaškolený v zmysle protokolu, objednávateľ vykoná len po predchádzajúcom písomnom súhlase dodávateľa a odbornej konzultácie s ním.

d) objednávateľ je povinný bez zbytočného odkladu informovať dodávateľa o všetkých funkčných poruchách a poškodeniach. Opravy bude uskutočňovať len zaškolený pracovník objednávateľa alebo poverený pracovník dodávateľa.

e) objednávateľ na základe návodu na používanie zariadenia vypracuje miestny prevádzkový predpis

f) objednávateľ zahrnie zásobovacie zariadenie do svojho požiarneho plánu, ak je to potrebné poplachového plánu a plánu na odvrátenie nebezpečenstva

g) objednávateľ prostredníctvom zaškolenej osoby vykoná v zmysle prevádzkového predpisu obhliadku zásobovacieho zariadenia a skontroluje jeho prevádzkyschopnosť

h) objednávateľ zabezpečí ,aby boli dodržané ochranné pásma (zóny) podľa príslušných predpisov

i) objednávateľ nebude bez predchádzajúceho písomného súhlasu dodávateľa odstavovať existujúce bezpečnostné zariadenia a oznámi dodávateľovi potrebu opráv bez zbytočného odkladu

Súčasťou dodávky je povinne dodací list, ktorý obsahuje najmä súpis položiek dodaného tovaru, jeho množstvo, jeho celkovú cenu bez DPH a s DPH, sadzbu DPH a číslo zmluvy.

Pri zámene tovaru, zaslaní iného sortimentu alebo množstva môže objednávateľ odmietnuť dodávku.

Táto Zmluva je platná dňom jej podpísania poslednou zmluvnou stranou. Táto Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia s tým, že táto Zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie Zmluvy v registri sa nepovažuje za porušenie ani za ohrozenie obchodného tajomstva a informácie označené v tejto Zmluve ako dôverné v zmysle § 271 ods. 1 Obchodného zákonníka sa nepovažujú za dôverné informácie. Táto Zmluva je účinná dňom nasledujúcim po dni jej zverejnenia v registri.

Vzhľadom na rozsah plnenia tejto zmluvy je Dodávateľ oprávnený plniť svoje záväzky aj prostredníctvom tretích osôb - subdodávateľov.

V prípade, ak Dodávateľ bude plniť záväzky vyplývajúce z tejto zmluvy prostredníctvom subdodávateľov, je povinný najneskôr pri uzatvorení tejto zmluvy predložiť Odberateľovi zoznam všetkých známych subdodávateľov, s uvedením údajov o percentuálnom podiele subdodávky vo vzťahu k predmetu plnenia, popise predmetu plnenia, identifikačné údaje subdodávateľa v rozsahu meno, priezvisko/obchodné meno, IČO, sídlo, osoba oprávnená konať za subdodávateľa. Zoznam subdodávateľov bude uvedený v Prílohe č. 2, ktorá je neoddeliteľnou súčasťou tejto zmluvy.

Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.

Pokiaľ Dodávateľ použije na plnenie svojich záväzkov podľa tejto zmluvy subdodávateľa, zodpovedá Odberateľovi tak, akoby záväzok plnil sám.

Dodávateľ zodpovedá za poučenie a oboznámenie subdodávateľov so všetkými povinnosťami, ktoré mu ako Dodávateľovi vyplývajú z tejto zmluvy.

Dodávateľ je povinný oznámiť Odberateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.

Dodávateľ je povinný písomne predložiť Odberateľovi na odsúhlasenie každého subdodávateľa.

Dodávateľ vyhlasuje, že je partnerom verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Dodávateľ tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je Dodávateľ povinný okamžite ukončiť plnenie tejto Zmluvy prostredníctvom takéhoto subdodávateľa.

Navrhovaný subdodávateľ musí spĺňať podmienky účasti týkajúce sa osobného postavenia § 32 ods.1 písm. a) až f) zákona o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

Dodávateľ je oprávnený plniť predmet plnenia tejto zmluvy prostredníctvom subdodávateľov, tým však nie je dotknutá zodpovednosť Dodávateľa za plnenie predmetu tejto zmluvy. Údaje o všetkých známych subdodávateľoch v čase uzatvorenie tejto zmluvy uvádza Dodávateľ v Prílohe č. 2 tejto zmluvy. Zároveň sa Dodávateľ s Odberateľom dohodli, že Dodávateľ vždy do 15 dní po skončení každého štvrťroka platnosti tejto zmluvy zaktualizuje a zašle Odberateľovi zoznam svojich subdodávateľov uvedený v Prílohe č. 2 tejto zmluvy, pričom túto aktualizáciu vykoná ku dňu vyhotovenia tohto zoznamu a v štruktúre uvedenej v Prílohe č. 2 tejto zmluvy. Ak Dodávateľ v uvedenom termíne aktualizáciu nezašle Odberateľovi, má sa za to, že zoznam subdodávateľov sa oproti poslednej verzii zoznamu nijako nezmenil. Zmluvné strany sa súčasne dohodli, že v prípade, ak u Dodávateľa dôjde k zmene subdodávateľa počas plynutia štvrťroka platnosti tejto zmluvy, je Dodávateľ oprávnený nového subdodávateľa oznámiť Odberateľovi aj mimo aktualizácie v zmysle tohto odseku a uvedené je považované za riadne oznámenie nového subdodávateľa.

Dodávateľ čestne vyhlasuje, že má oprávnenie vykonávať činnosť v rozsahu, v akom si to vyžaduje táto zmluva. Dodávateľ sa zaväzuje, že nepostúpi svoju pohľadávku podľa § 524 a nasl. Zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu Odberateľa. Právny úkon, ktorým budú postúpené pohľadávky Dodávateľa v rozpore s dohodou Odberateľa podľa predchádzajúcej vety tohto článku, bude podľa § 39 Občianskeho zákonníka neplatný. Súhlas Odberateľa je zároveň platný len za podmienky, že bol na takýto úkon udelený predchádzajúci písomný súhlas MZ SR.

Vzhľadom k tomu, že Odberateľ je subjektom verejného práva (podľa § 261 ods. 3 písm. d) a § 261 ods. 4 písm. a), b) Obchodného zákonníka) a zároveň poskytovateľom zdravotnej starostlivosti, zmluvné strany sa výslovne dohodli, podľa § 340b ods. 1 a 5 Obchodného zákonníka, že Odberateľ je ako dlžník povinný plniť svoje peňažné záväzky v lehote splatnosti 60 dní odo dňa doručenia formálne a vecne správnej faktúry Odberateľovi; Dodávateľ vyhlasuje, že takéto výslovné zmluvné dojednanie dlhšej lehoty na splnenie peňažného záväzku nie je v hrubom nepomere k jeho právam a povinnostiam vyplývajúcim mu z tohto záväzkového vzťahu (podľa § 369d Obchodného zákonníka), a že takéto osobitné dojednanie odôvodňuje povaha predmetu plnenia záväzku.

Zmluvné strany sa zaväzujú plniť záväzky vyplývajúce z tejto zmluvy aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.

Ochrana osobných údajov:

1. Dodávateľ je povinný poučiť všetky fyzické osoby, ktoré sa budú podieľať v jeho mene a na jeho zodpovednosť pri plnení zmluvy mlčanlivosťou. Dodávateľ predloží podpísané poučenie o povinnosti mlčanlivosti pred plnením zmluvy pre každú vyslanú fyzickú osobu, alebo pred samotným výkonom práce každá vyslaná fyzická osoba sa oboznámi s poučením u objednávateľa a poučenie

podpíše. Bez uvedeného, vyslanej osobe nebude umožnený výkon práce na pracoviskách objednávateľa, kde môže prísť do styku z osobnými údajmi.

2. Neumožnený vstup do priestorov objednávateľa zástupcovi dodávateľa bez poučenia o mlčanlivosti sa nepovažuje za neposkytnutie súčinnosti pri plnení zmluvy zo strany objednávateľa.

3. Vyslaná fyzická osoba zároveň podpíše oboznámenie sa s informáciou o spracovaní osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov – Evidencia zástupcov a dodávateľov a odberateľov.

4. Poučenie o mlčanlivosti s prehlásením o informovaní je dostupné na webových stránkach objednávateľa , v sekcii „Ochrana osobných údajov, GDPR“: P O U Č E N I E o povinnosti mlčanlivosti s informačnou povinnosťou

5. Dodávateľ zodpovedá za porušenie povinnosti za vyslané fyzické osoby, ktoré sa podieľajú na plnení zmluvy v mene dodávateľa v priestoroch objednávateľa.

Informačná povinnosť:

Poučená osoba potvrdzuje svojím podpisom, že bola informovaná o zásadách ochrany osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov, dostupné na webových stránkach objednávateľa v sekcii „Ochrana osobných údajov, GDPR“.

**Prílohy:**

**Príloha č. 1**: Technický opis tzn. podrobný technický opis všetkých položiek predmetu zmluvy – podmienky dodávky a distribúcie

**Príloha č. 2**: Zoznam subdodávateľov

**Príloha č. 3:** Zoznam zodpovedných osôb

**Príloha č. 4:** Návrh na plnenie kritérií: Kalkulácia ceny- podrobná štruktúra ceny vypracovanú v minimálnej štruktúre požadovanej verejným obstarávateľom v časti „A.4. – Spôsob určenia ceny“ týchto SP

**Príloha č. 5:** povolenie a doklady o registrácii vydané MZSR a Štátnym ústavom pre kontrolu liečiv potrebných na distribúciu medicinálnych plynov na území SR